** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 190**

(protokols Nr. 9, 28. p.)

**Par zemes ierīcības projekta izstrādes nosacījumu apstiprināšanu nekustamā īpašuma Dārza iela 16A, Madona, Madonas nov., zemes vienības ar kadastra apzīmējumu 70010011817 sadalīšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 18. augustā ar reģ. Nr. 2.1.3.6/25/1200) ar lūgumu atsavināt nekustamā īpašuma Dārza iela 16A, Madona, Madonas nov., (kadastra numurs [70010011817](https://www.kadastrs.lv/properties/3000022867?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000039748&options%5Bsource%5D%5B%5D%5Btype%5D=parcel)) daļu no zemes vienības ar kadastra apzīmējumu 70010011817.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums Dārza iela 16A, Madona, Madonas nov., (kadastra numurs 70010011817), kā sastāvā ir zemes vienība ar kadastra apzīmējumu 70010011817, ir ierakstīts Madonas pilsētas zemesgrāmatas nodalījumā Nr. [100000448900](https://zemesgramata.lv/lv/Search/GetFolioDataByCadastre?loginUsingLvLv=&cadasterId=70010011817) un uz to nostiprinātas īpašumtiesības Madonas novada pašvaldības vārdā.

Nekustamā īpašuma Dārza iela 16A, Madona, Madonas nov., (kadastra numurs 70010011817) sastāvā esošai zemes vienībai ar kadastra apzīmējumu 70010011817 noteikts nekustamā īpašuma lietošanas mērķis – individuālo dzīvojamo māju apbūve (NĪLM kods 0601) 0,2885 ha platībā.

Pašvaldības funkciju veikšanai nepieciešams saglabāt daļu no zemes vienības ar kadastra apzīmējumu 70010011817, kas atbilstoši ilgtermiņa plānošanas dokumentiem ir plānota kā iela.

Atbilstoši Madonas novada teritorijas plānojumam, zemes vienībai ar kadastra apzīmējumu 70010011817 noteiktas funkcionālās zonas atļautā (plānotā) izmantošana – savrupmāju apbūves teritorijas (DzS) un publiskās apbūves teritorijas (P). Funkcionālajā zonā (DzS) minimālā jauveidojamās zemes vienības platība noteikta 600 m2, savukārt publiskās apbūves teritorijas (P) minimālā jaunveidotās zemes vienības platība – 1200 m2.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir*

Pamatojoties uz Zemes ierīcības likuma 5. panta 1. punktu, un Ērgļu novada Ērgļu pagasta teritorijas plānojumu un teritorijas izmantošanas un apbūves noteikumiem, ņemot vērā 16.07.2025. Attīstības komitejas atzinumu, ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piekrist **sadalīt** pašvaldībai piederošo zemes vienību ar kadastra apzīmējumu 70010011817, atbilstoši 1. pielikumā pievienotajiem zemes ierīcības projekta izstrādes nosacījumiem.
2. Pēc zemes ierīcības projekta izstrādes un īstenošanas, nodot atsavināšanai nekustamā īpašuma Dārza iela 16A, Madona, Madonas nov., (kadastra numurs 70010011817) daļu zemes vienības ar kadastra apzīmējumu 70010011817 aptuveni 600 m2 platībā, rīkojot izsoli. (platības precizējamas zemes kadastrālās uzmērīšanas laikā)
3. Pēc zemes ierīcības projekta izstrādes un īstenošanas Nekustamā īpašuma pārvaldības un teritorijas plānošanas nodaļai organizēt atdalītā nekustamā īpašuma novērtēšanu un virzīt jautājumu uz domes sēdi par atsavināšanas sākumcenas noteikšanu.

 Domes priekšsēdētājs A. Lungevičs

*Dzelzkalēja 28335803*